ขับรถอย่างปลอดภัย เตรียมตัวให้พร้อมสำหรับการเดินทางไกล เพิ่มความสบายและเพลิดเพลินในการขับรถ
ขับรถเดินทางตามเส้นทางที่ตนเองได้วางแผนไว้และหลีกเลี่ยงการใช้ทางลัด พยายามสังเกตป้ายจราจรให้ดีๆ และขับรถตามที่ป้ายจราจรเตือน บังคับ หรือแนะนำ อย่าใช้ถนนที่ไม่ค่อยมีใครใช้หรือเส้นทางที่เราไม่มั่นใจ  ใช้ถนนสายหลักในการเดินทาง เราจะได้สามารถหยุดรถและขอความช่วยเหลือจากผู้อื่นได้ หากมีเหตุจำเป็น ปรับแผนการเดินทาง ถ้าสภาพอากาศเลวร้ายและรู้สึกไม่ปลอดภัยที่จะเดินทางตามแผนเดิม คาดเข็มขัดนิรภัยเสมอและสังเกตสิ่งต่างๆ รอบตัว อย่าขับรถเร็วและฝ่าฝืนกฎจราจร ขับรถด้วยความระมัดระวังและใจเย็น ถ้าเราขับรถเดินทางไกลในต่างประเทศ เราต้องศึกษาและเรียนรู้กฎจราจรของที่นั่น เพราะกฎจราจรของที่นั่นแตกต่างจากกฎจราจรของบ้านเรา หาสถานที่ซึ่งปลอดภัยและมีแสงไฟส่องสว่างเพื่อจอดรถและงีบหลับ ล็อกประตูและงีบหลับสัก 20 ถึง 30 นาที งีบหลับสักนิดดีกว่าเสี่ยงเกิดอุบัติเหตุอันเกิดจากการง่วงนอนระหว่างขับรถ  เริ่มขับรถเดินทางหลังจากนอนหลับพักผ่อนอย่างเพียงพอแล้ว เราจะได้ลดโอกาสที่จะเกิดอาการง่วงนอนระหว่างขับรถ ดื่มเครื่องดื่มที่มีคาเฟอีนก่อนนอนหลับพักผ่อน เราจะได้ตื่นขึ้นมาด้วยความรู้สึกกระปรี้กระเปร่ามากขึ้น การคุยโทรศัพท์หรือส่งข้อความขณะขับรถนั้นผิดกฎหมาย ฉะนั้นอย่าใช้โทรศัพท์มือถือขณะขับรถ ไม่อย่างนั้นจะถูกปรับ การคุยหรือส่งข้อความทางโทรศัพท์มือถือจะทำให้เราไม่สามารถจดจ่ออยู่กับการขับรถได้อย่างเต็มที่  ถ้าจำเป็นต้องใช้โทรศัพท์จริงๆ นำรถไปจอดในจุดที่อนุญาตให้จอดได้ จากนั้นค่อยใช้โทรศัพท์ การคุยโทรศัพท์แบบแฮนด์ฟรีทำให้เราไม่สามารถจดจ่ออยู่กับการขับรถได้อย่างเต็มที่เช่นเดียวกับการคุยโทรศัพท์แบบแนบหู ฉะนั้นหลีกเลี่ยงการใช้หูฟังคุยโทรศัพท์ด้วย การออกจากรถสักสองสามนาทีเพื่อยืดเส้นยืดสายบ้างและเข้าห้องน้ำจะทำให้เราได้พักเพื่อฟื้นฟูแรง เราสามารถใช้ช่วงเวลาพักสั้นๆ นี้ติดต่อเพื่อนหรือคนในครอบครัวและบอกพวกเขาว่าเราอยู่ที่ไหน จอดรถตามจุดพักรถต่างๆ หรือจุดซึ่งมีแสงไฟสองสว่าง อย่าจอดพักแถวริมถนนหรือในบริเวณที่ไม่ปลอดภัย เราจะใช้ถนนสายหลักเส้นไหนในการเดินทางไปสู่จุดหมายปลายทางและระหว่างเส้นทางนั้นมีสถานที่ซึ่งน่าสนใจอะไรบ้างเผื่อเราต้องการแวะเยี่ยมชม หากเราต้องการขับรถเดินทางไปสู่จุดหมายปลายทางโดยไม่แวะที่ไหนเลย จดบันทึกไว้ว่ามีจุดพักรถที่ไหนบ้าง การวางแผนเส้นทางเป็นสิ่งสำคัญ ถึงแม้เราจะใช้จีพีเอสก็ตาม เพราะสัญญาณอาจขาดหายหรือแบตเตอรี่อาจหมดระหว่างการเดินทางได้ ถ้าเราต้องขับรถเป็นเวลาหลายวัน ให้กำหนดระยะเวลาในการขับรถแต่ละวัน ตัวอย่างเช่น วันแรกเราอาจขับรถสัก 7 ชั่วโมง แต่วันต่อไปอาจขับรถเพียงแค่ 5 ชั่วโมง นอกจากสัมภาระแล้ว อย่าลืมพกเงินสดติดตัวไปสักเล็กน้อยพร้อมกับบัตรเครดิต อย่าลืมพกใบขับขี่และกรมธรรม์ประกันภัยรถยนต์ รวมทั้งแผนที่ไปด้วยเผื่อจีพีเอสของรถยนต์หรือโทรศัพท์มือถือเกิดขัดข้อง  ถ้าเราจะขับรถข้ามพรมแดน  ตรวจดูหนังสือเดินทางด้วยว่าหมดอายุแล้วหรือยัง ถ้ายังไม่หมดอายุ ให้เก็บไว้ในที่ปลอดภัยภายในรถ อย่าลืมนำที่ชาร์จโทรศัพท์มือถือในรถยนต์ไปด้วย หากเราเน้นใช้จีพีเอสของโทรศัพท์มือถือในการช่วยนำทาง ในสัปดาห์ก่อนที่เราจะเดินทาง นำรถไปให้ช่างยนต์ตรวจเช็คสภาพเผื่อว่าส่วนใดของรถยนต์มีปัญหาหรือชำรุด จะได้ซ่อมแซ่มแก้ไขได้ทันที การบำรุงรักษารถยนต์ให้อยู่ในสภาพที่ดีอยู่เสมอจะช่วยป้องกันปัญหาเครื่องยนต์ขัดข้องระหว่างการเดินทาง เราอาจต้องเปลี่ยนน้ำมันเครื่อง เติมของเหลวต่างๆ ในเครื่องยนต์ เปลี่ยนไส้กรองอากาศรถยนต์ เปลี่ยนยางรถยนต์ เป็นต้น ตรวจเช็คสภาพรถให้ละเอียดก่อนเดินทาง หากมีส่วนใดของรถยนต์มีปัญหาหรือชำรุด เราจะได้จัดตารางซ่อมแซม เราต้องนำสิ่งของที่ไว้ใช้ในยามฉุกเฉินติดรถไปด้วยเผื่อเกิดประสบเหตุยางแบนหรือเหตุไม่คาดฝันอื่นๆ ระหว่างการเดินทาง นำยางอะไหล่กับอุปกรณ์ที่จำเป็นอื่นๆ ติดรถไปด้วย ตัวอย่างเช่น ถ้าเส้นทางของเราต้องผ่านบริเวณที่ร้อนจัดและเรากังวลว่าเครื่องยนต์จะร้อนมากเกินไป นำน้ำเปล่าหรือน้ำยาหล่อเย็นติดรถไปด้วย เป็นต้น สิ่งของที่ควรนำติดรถไปด้วยมีดังนี้  สายพ่วงแบตเตอรี่ ไฟฉาย ชุดปฐมพยาบาล ชุดเครื่องมือประจำรถ ผ้าห่มหรือถุงนอน เนื่องจากเราต้องขับรถเดินทางไกลคนเดียว ฉะนั้นเราจึงต้องบอกคนใกล้ตัวให้รู้ว่าเราจะไปที่ไหน  บอกเส้นทางการเดินทางของเราให้พวกเขารู้ บอกพวกเขาว่าเราอยู่ที่ไหนเมื่อเราผ่านจุดหมายแต่ละจุด และบอกว่าเราจะติดต่อกลับมาเป็นระยะ ส่งข้อมูลการเดินทางผ่านทางอีเมลหรือเขียนใส่กระดาษส่งให้กับคนในครอบครัวหรือเพื่อน พวกเขาจะได้รู้และนึกขึ้นได้ว่าเรากำลังขับรถเดินทางไกลอยู่ รวมทั้งเช็คได้ว่าเราอยู่ที่ไหนในตอนนี้ อย่าใส่เสื้อผ้าที่คับและแน่น เพราะเราต้องนั่งขับรถเป็นเวลานาน เลือกใส่เสื้อผ้าที่หลวมและเบาสบาย เราจะได้เคลื่อนไหวตัวได้สะดวก ขอแนะนำให้ใส่เสื้อผ้าหลายชั้นเพื่อจะได้ปรับการแต่งกายให้เหมาะสมกับสภาพอากาศขณะขับรถได้ ถ้าเราเริ่มขับรถเดินทางไกลในตอนเช้าและอากาศเย็น เราอาจสวมแจ็กเกตผ้าฟลีซเพื่อให้ร่างกายอบอุ่น เราสามารถถอดออกได้เมื่อรู้สึกร้อนหรือขับรถท่ามกลางสภาพอากาศที่ร้อน ดาวน์โหลดเพลงต่างๆ ที่ตนเองชอบใส่เครื่องเล่น MP3 หรือนำซีดีเพลงติดไปฟังในรถเยอะๆ การฟังเพลงที่ตนเองชอบระหว่างขับรถจะทำให้การเดินทางไกลสนุกขึ้น ถ้าเราไม่ชอบฟังเพลงในรถ อาจหาหนังสือเสียงหรือพอดแคสต์มาฟังระหว่างขับรถเดินทางไกลก็ได้ นำของว่างที่กินได้ง่ายวางไว้บนที่นั่งของผู้โดยสารข้างคนขับ เราจะได้หยิบขึ้นมากินได้เมื่อรู้สึกหิว การกินของว่างที่ดีต่อสุขภาพยังช่วยให้เราตื่นตัวและมีสมาธิกับสิ่งที่ทำอยู่ตรงหน้า หลีกเลี่ยงการกินของเค็ม เพราะอาจทำให้ร่างกายเราสูญเสียน้ำมาก ของว่างที่ดีต่อสุขภาพได้แก่  กราโนลาบาร์ ถั่วอบแบบไม่ใส่เกลือ ข้าวพอง ผักและผลไม้สด แครกเกอร์ น้ำเปล่าถือเป็นเครื่องดื่มที่ดีที่สุดสำหรับการขับรถเดินทางไกล แต่เราก็สามารถนำกาแฟ น้ำชา เครื่องดื่มที่มีคาเฟอีน หรือน้ำผลไม้ติดรถไปด้วยได้ หลีกเลี่ยงการดื่มเครื่องดื่มที่ใส่น้ำตาลมากเกินไปอย่างเช่น เครื่องดื่มชูกําลัง เครื่องดื่มชูกำลังอาจทำให้เรารู้สึกกระสับกระส่ายได้ หลังจากดื่มไปแล้ว ถ้าอยากให้เครื่องดื่มยังคงเย็นอยู่เสมอ ให้นำเครื่องดื่มไปใส่ไว้ในกระติกเก็บความเย็นขนาดเล็กและวางไว้บนพื้นรถบริเวณที่นั่งของผู้โดยสารข้างคนขับ เราจะได้หยิบขึ้นมาดื่มได้ง่าย เมื่อกระหาย ถ้าเรารีบไปให้ถึงจุดหมายปลายทาง การมองนาฬิกาทุกสองสามนาทีจะทำให้เรายิ่งรู้สึกเครียดมากขึ้นเท่านั้น อย่ามองนาฬิกา ให้ผ่อนคลายและสนุกกับการเดินทางจะดีกว่า อย่าคิดว่าเราต้องขับรถอีกนานเท่าไหร่ แต่ให้คิดว่าเราขับรถมาไกลแค่ไหนแล้ว
เลือกถนนสายหลักที่ผู้คนนิยมใช้ในการเดินทาง. ปฏิบัติตามกฎจราจรและอย่าขับรถเร็วเกินกำหนด. จอดรถและงีบหลับหากรู้สึกง่วงนอน. หลีกเลี่ยงการคุยโทรศัพท์หรือส่งข้อความขณะขับรถ. พักระหว่างการเดินทางเพื่อฟื้นฟูแรง. วางแผนเส้นทางและจุดสำหรับหยุดพัก. นำทุกอย่างที่จำเป็นต่อการเดินทางพกติดตัวไปด้วย. นำรถไปตรวจเช็คสภาพก่อนเดินทาง. นำสิ่งของที่ไว้ใช้ในยามฉุกเฉินติดรถไปด้วย. บอกแผนการเดินทางให้ครอบครัวและเพื่อนรู้. ใส่เสื้อผ้าที่สบาย เราจะได้รู้สึกผ่อนคลาย. ฟังเพลงที่ตนเองชอบ. นำของว่างที่ดีต่อสุขภาพติดรถไปด้วย. นำเครื่องดื่มที่ดื่มแล้วรู้สึกสดชื่นติดรถไปด้วย. อย่าเอาแต่ดูนาฬิกาอยู่เรื่อยๆ ระหว่างขับรถ.
https://www.wikihow.com/Drive-Long-Distances-Alone https://www.wikihow.com/Drive-Long-Distances-Alone https://www.wikihow.com/Drive-Long-Distances-Alone
Staying Safe While Driving Alone Getting Ready for a Trip Making the Drive Enjoyable